recursal/SuperWikiNEXT-32B huggingface dataset:
**Qi Huaiyuan** (forenklet kinesisk: 齐怀远, opprinnelig **Xia Xiong**; født 6. januar 1930 i Shanghai i Kina, død 14. januar 2022 i Beijing) var en kinesisk diplomat og politiker som var direktør Kontoret for utenrikssaker under Statsrådet fra 1991 til 1994. Før det var han assisterende utenriksminiser i 1984 og viseutenriksminister i 1985, og før det talsperson for utenriksministeriet fra 1983 og 1984.

Han var medlem av Det kinesiske folks 9. politisk rådgivende konferanses stående komité. Han var alternerende medlem av Kinas kommunistpartis 13. sentralkomité og medlem av Kinas kommunistpartis 14. sentralkomité.

Liv og virke
------------

### Bakgrunn

Qi var født i Shanghai, men hans hjemstavn var i Ezhou i provinsen Hubei. I 1947 begynte han på Tsinghuauniversitetet der han tok hovedeksamen i mekanikkfakultetet. Året etter studerte han ved Nord-Kina Renmin-universitet, og ble der medlem av Det kinesiske kommunistiske parti i november. I 1950 tok han eksamen fra Harbin fremmedspråkskole.

### Karriere

Qi Huaiyuan begynte i utenrikstjenesten i 1950 og virket primært i Øst-Tyskland. Under Kulturrevolusjonen ble han i 1969 sendt til Syvende mai-kaderskoler for å gjøre gårdsarbeid. Han ble hentet inn igjen i 1971 og arbeidet i Det kinesiske folks selskap for vennskap med fremmede land. Han var så ved den kinesiske ambassade til Øst-Tyskland fra 1974 til januar 1983. Da ble han direktør for utenriksministeriets informasjonsavdeling, i tillegg til å være pressetalsmann for utenriksministeriet. Han steg i gradene til å bli assisterende utenriksminister i august 1984 og viseutenriksminister i mars 1986. I august 1991 ble han utnevnt til direktør for Statsrådets kontor for den sentrale arbeidskomite for utenrikssaker, og ble i denne stillingen til november 1994. Han var også president for Det kinesiske folks selskap for vennskap med fremmede land fra mai 1994 til oktober 2000.

Han gikk av med pensjon i januar 2004.

Han døde av sykdom i Beijing den 14. januar 2022, rammet av covid-19.

Referanser
----------

1. ↑   Xinhua nyhetsbyrå, www.news.cn, besøkt 28. januar 2022[Hentet fra Wikidata]
2. ↑   www.tsinghua.org.cn, besøkt 28. januar 2022[Hentet fra Wikidata]
3. 1 2 3 4 5 6 7 8 9 10 11 12  *sina* **(kinesisk)**. 2. mars 2002 .  Manglende eller tom `|tittel=` (hjelp)
4. 1 2 3 4 5 6 7 8 9 10 11  *Sohu* **(kinesisk)**. 29. januar 2022 .  Manglende eller tom `|tittel=` (hjelp)
5. ↑  *chinanews.com.cn* **(kinesisk)**. 2. mars 2002 .  Manglende eller tom `|tittel=` (hjelp)
| Medaljeoversikt |
| --- |
|  Friidrett:  |
| NM i friidrett innendørs |
| Gull | 2015 Steinkjer | 40 m racerunner |
| Gull | 2015 Steinkjer | 60 m racerunner |

**Marie Aune Bardal** (født 12. mars 1995 i Snåsa) er en norsk funksjonshemmet idrettsutøver. Hun har cerebral parese, og konkurrerer i racerunner (rullestol), klassen RR2.

Idrettskarriere
---------------

Ved Steinkjer Innendørs i januar 2014 vant hun 60 meter og 200 meter racerunner i klassen J18-19 år, som eneste deltaker i denne klassen. 

I juli 2014 deltok hun ved RaceRunners Cup i Fredriksberg i Danmark, der hun kom på 3.-plass på 100 meter og 5.-plass på 200 meter i klassen RR2.

Bardal deltok ved *Steinkjer Innendørs* i januar 2015, der hun igjen var eneste daltaker i racerunner i klassen J18/19 år. Hun vant dermed både 60 meter og 200 meter i denne konkurransen. 

Hun deltok også ved NM i friidrett innendørs 2015 på Steinkjer, der hun vant både 40 meter og 60 meter racerunner.

Referanser
----------

1. ↑  Racerunning.org - *Results for 18th. RaceRunners Open event - 11th.-12th. July 2014 Frederiksberg - Denmark*[*død lenke*], besøkt 26. mars 2015.

Eksterne lenker
---------------

* Profil hos Minfriidrettsstatistikk
* Profil hos RaceRunning.org[*død lenke*]
**Hadleigh** er en historisk markedsby og verdslig sogn i South Suffolk, East Anglia, beliggende langs elven Brett mellom de større byene Sudbury og Ipswich. Hovedkvarterene til distriktsrådet i Babergh ligger i byen. Ved folketellingen i 2011 hadde byen en befolkning på 8 253 innbyggere.

Historie
--------

Stukkatur ved 81, High Street
Guthrum, dansk konge i Danelagen som døde i 890, ble gravlagt i kirken St. Mary's church.

Hadleigh fikk charter for å ha marked i 1252. I 1438 gikk administrasjonen fra adelen og til et tillitsmannsstyre. Markedet ble til sist solgt til Baberghs distriktsråd på slutten av 1900-tallet.

Hadleigh var en av byene i East Anglia som fikk sin framgang og vekst fra produksjon av ull og tekstiler. Den har en laugshall fra 1400-tallet i bindingsverk og mange fine eksempler på verneverdige bygninger i tømmer og murstein, en del med meget detaljerte gipsverk, eller stukkarbeid, fra 1600-tallet. De fleste av de historiske bygningene er i hovedgaten (High Street), Angel Street, Benton Street og i de umiddelbare omgivelsene. Byen har totalt sett hele 246 verneverdige bygninger. Det georgiansk East House i George Street har blitt vernet som bygning av grad II siden 26. april 1950. I mars 2013 planla distriktsrådet å sanere stedet og bygge hus på landet, men måtte trekke planene grunnet heftige lokale protester.

Byen var også, i likhet med den nærliggende byen East Bergholt, kjent for radikal protestantisme på 1500-tallet. Den mest kjente predikanten fra Hadleigh, Rowland Taylor, led martyrdøden under den katolske dronning Maria den blodige.

Referanser
----------

1. ↑  «Census 2011: Parish Headcounts: Hadleigh» Arkivert 15. mars 2016 hos Wayback Machine.. *Neighbourhood Statistics*. Office for National Statistics.
2. ↑  Dumville, D.; Lapidge, M. red. (1984): *Annals of St. Neots*, Cambridge
3. ↑  «Welcome to the Hadleigh Town Council» Arkivert 30. april 2016 hos Wayback Machine. *Hadleigh.onesuffolk.net*. 22. september 2013
4. ↑  «Listed Buildings in Hadleigh, Suffolk, England», *British Listed Buildings*
5. ↑  «East House, Hadleigh», *British Listed Buildings*
6. ↑  «Proposals for East House scrapped», *Johnston Publishing Ltd.* 19. mars 2013.

Eksterne lenker
---------------

* (en) Hadleigh, Suffolk – kategori av bilder, video eller lyd på Commons Rediger på Wikidata

* (en) Hadleigh – galleri av bilder, video eller lyd på Commons Rediger på Wikidata
* Hadleigh Town Council, byrådet
* Hadleigh Chamber of Commerce, handelskammeret
* Babergh District Council, distriktsrådet

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames **·** GeoNames **·** MusicBrainz
 |
**Anne Raknes** (født 20. desember 1914 i Kviteseid, død 17. februar 2001) var en norsk billedkunstner og billedhugger.

Biografi
--------

Hun var datter av lyrikeren Aslaug Vaa og psykologen Ola Raknes, og søster av lyriker og forfatter Magli Elster. Hun var gift med journalist og oversetter Leo Strøm.

Kunstnerkarriere
----------------

Allerede i 1932 tok hun del i restaureringen av Nidarosdomens vestfront, og skulpturen *Biskop Torlak* som hun ferdigstilte der i 1932 regnes som et av hennes viktigste verker. I årene 1934-1938 studerte hun ved Statens kunstakademi. Hennes lærere på akademiet var Axel Revold, Jean Heiberg og Wilhelm Rasmussen. Et annet viktig verk er *Monument over falne* (1946) som ble avduket i Skedsmo kommune.

Anne Raknes virket både som skulptør, tegner og grafiker. Hun utførte en rekke portretter, og var en av initiativtagerne til Norsk billedhoggerforening rett etter den andre verdenskrig. Hun var foreningens nestleder i 1954-1957, og gikk senere inn som styremedlem. Hun var også drivkraft i flere andre kunstnerforeninger. Hun bodde i kunstnerboligene på Ekely og arbeidet der i Edvard Munchs gamle atelier. Fra 1977 mottok hun Statens garantiinntekt for kunstnere.

Referanser
----------

1. 1 2   KulturNav, KulturNav-ID d8d59408-34b1-4c87-841c-5a7518b20a03, besøkt 9. oktober 2017[Hentet fra Wikidata]
2. ↑   Store norske leksikon, besøkt 12. januar 2023[Hentet fra Wikidata]

Eksterne lenker
---------------

* Store norske leksikon
* Allkunne.no
* Byste av Reidar Kjellberg, avduket i 1974 på Norsk Folkemuseum

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Norsk kunstnerleksikon **·** Historisk befolkningsregister **·** KulturNav
 |
Mathildeordenen
**Mathildeordenen** (fransk: *Ordre de Mathilde*) var en dansk orden innstiftet av dronning Caroline Mathilde 29. januar 1771. Innstiftelsesdatoen var kong Christian VIIs fødselsdag. Ordenen ble tildelt medlemmer av kongefamilien og personer ved hoffet, i særdeleshet slike som var tilknyttet dronningen og Johann Friedrich Struensee. Ordenen fikk statutter med sju artikler, skrevet på fransk. Den hadde én klasse. Mathildeordenen kom til opphør i 1772 da dronningen, sammen med Struensee, ble fengslet. Kongen og dronningen ble skilt ved dom og Caroline Mathilde ble sist i mai 1772 sendt ut av landet.

Dronning Caroline Mathilde bærer Mathildeordenen i sløyfe på brystet. Maleri av Jens Juel, 1771

Insignier
---------

Ordenstegnet for Mathildeordenen besto av dronningens monogram, bokstaven M omgitt av en ring og to myrtegrener. Ordenstegnet bar en kongekrone øverst. Det var kostbart utstyrt med 23 rosenstenslipte edelstener i ringen rundt monogrammet og med ni perler på hver av de grønnemaljerte grenene.

Ordenstegnet var opphengt i et rødt bånd med tre sølvstriper.

Ordenen ble båret i bånd om halsen av herrer og i sløyfe på brystet av damer.

Det ble også laget en ordensring, én til kongen og én til Struensee.

Tildeling
---------

Ordenen ble utdelt samme dag som den ble innstiftet, til deltagere ved fødselsdagsmiddagen til kongens ære. I tillegg til dronningen og hennes mann, ble ordenen ved denne anledningen tildelt enkedronning Juliane Marie, arveprins Frederik, Struensee, generalløytnant Peter Elias von Gähler og hans kone Christine Sophie, generalløytnant Schack Carl greve Rantzau–Ascheberg, baronesse Caroline Schimmelmann, grevinne Amalie Sophie Holstein og kammerherre Enevold Brandt. Ordenens tolvte medlem, Louise von Plessen, som tidligere var overhoffmesterinne for dronningen, fikk ordenstegnet tilsendt til sitt bosted i Celle.

Struensee med Mathildeordenen i bånd om halsen, malt av Jens Juel, 1771

Referanser
----------

1. ↑  Lars Stevnsborg: *Kongeriget Danmarks ordener, medaljer og hederstegn. Kongeriget Islands ordener og medaljer*, Syddansk Universitetsforlag, 2005, s. 192.
2. 1 2 3  Stevnsborg, 2005, s. 194.
3. ↑  «Mathilde Ordenen». Ordenshistorisk Selskab. Besøkt 23. februar 2019.
4. 1 2  Stevnsborg, 2005, s. 193.

Kilder
------

* Lars Stevnsborg: *Kongeriget Danmarks ordener, medaljer og hederstegn. Kongeriget Islands ordener og medaljer*, Syddansk Universitetsforlag, 2005, s. 191–194

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi
 |
**Gulsålet skogsnegl** (*Arion distinctus*) er et bløtdyr og tilhører de landlevende lungesneglene i familiegruppen skogsnegler. Den er en av «nakensneglene» uten synlig skall.

Den er utbredt i sentrale Europa og er innført til Norge og står på den norske Svartelisten.

Utseende
--------

Gulsålet skogsnegl er ganske mørk, og mellom 2-3 cm. lang. Slimet er gult.

Gulsålet skogsnegl har to par tentakler. På det øverste paret finnes øyne ute på spissen. Det underste paret brukes til å registrere lukter eller kjemikalier. De har en kappehule som er en del av åndedrettet til sneglen, og den tjenestegjør som en lunge. Man kan lett se åpningen til kappehulen som et hull, normalt på høyre siden av kappen. Skogsnegler har åndehullet foran midten av kappa. Den kan ligne på enkelte arter i familien kjølsnegler (Limacidae), men disse har åndehullet bak midten av kappa og en kjøl på den bakre delen av kroppen.

Den ligner mørk hagesnegl og kan forveksles med denne.

Levevis
-------

Gulsålet skogsnegl er vanlig i hager. De lever for det meste av ulike plantedeler, som den spiser. Den har ikke tenner, men en raspetunge, som den kan raspe i seg maten med. Men den kan spise døde dyr (åtsler) eller mindre snegler som de kommer over.

Gulsålet skogsnegl finnes på fuktige steder med skygge. Den er aktive om natten når luftfuktigheten er høyere. Om dagen hviler den ofte undere steiner eller i tett vegetasjon. Om været blir for tørt og varmt, lukker den åpningen til kapphulen, mest mulig for å spare på fuktigheten.

Gulsålet skogsnegl er hermafroditter (tvekjønnet). For å kunne legge egg kreves allikevel to snegler, som under paringen, befrukter hverandre. Den legger flere hundre egg i grupper på 20-30 egg, på skyggefulle fuktige steder. Etter noen uker klekker eggene. De nyklekkete sneglene ser ut som miniatyrer av de voksne individene. Utviklingstiden til et voksent individ kan variere etter arten, men mellom seks og sju måneder er vanlig.

Eksterne lenker
---------------

* (en) *Gulsålet skogsnegl* – oversikt og omtale av artene i WORMS-databasen Rediger på Wikidata

* (en) *Gulsålet skogsnegl* i Encyclopedia of Life Rediger på Wikidata

* (en) *Gulsålet skogsnegl* i Global Biodiversity Information Facility Rediger på Wikidata

* (no) *Gulsålet skogsnegl* hos Artsdatabanken Rediger på Wikidata

* (sv) *Gulsålet skogsnegl* hos Dyntaxa Rediger på Wikidata

* (en) *Gulsålet skogsnegl* hos Fauna Europaea Rediger på Wikidata

* (en) *Gulsålet skogsnegl* hos ITIS Rediger på Wikidata

* (en) *Gulsålet skogsnegl* hos NCBI Rediger på Wikidata

* (en) *Kategori:Arion distinctus* – bilder, video eller lyd på Wikimedia Commons Rediger på Wikidata

* (en) *Arion distinctus* – galleri av bilder, video eller lyd på Wikimedia Commons Rediger på Wikidata

* *Arion distinctus* – detaljert informasjon på Wikispecies Rediger på Wikidata
**Melissa Stockwell** (født 23. april 1980 i Grand Haven i Michigan) er en amerikansk paralympisk OL-svømmer og tidligere militæroffiser. 

Stockwell var den første kvinnelige amerikanske soldaten som mistet et lem under Irak-krigen. Hun mistet sitt venstre ben da en veibombe eksploderte under en amerikansk militærkolonne i hovedstaden Bagdad. For sin tjeneste i Irak-krigen ble Stockwell tildelt Bronze Star og Purple Heart. Stockwell ble også den første Irak-veteranen som ble valgt til å delta under de paralympiske leker. Hun deltok i tre svømmekonkurranser, henholdsvis 100 meter butterfly, 100 meter fri og 400 meter fri, under Paralympiske sommerleker 2008. Hun havnet på sjette-, femte- og fjerdeplass i sine heat. Stockwell var også det amerikanske lagets flaggbærer under avslutningsseremonien. Stockwell er også trener og en av grunnleggerne av Dare2Tri, en Chicago-basert triatlonklubb for utøvere med forskjellige funksjonshemninger.

Referanser
----------

1. ↑   Freebase-data fra Google[Hentet fra Wikidata]
2. ↑  Carepages.com – Melissa - Amputee Arkivert 14. juni 2008 hos Wayback Machine.
3. ↑  Triathlon.org – Profil: Melissa Stockwell
**Maren Johanne Olsdotter Jektvik** (født 7. november 1811 på Jelsøya i Kvenvær, død ved halshogging 11. juni 1849 ved Bruholmen på Dolmøya) var datter av Ola Larsen og Randi Jonsdotter.

I juli 1833 giftet hun seg med Ola Pedersen fra Jektvika på Dolmøya. Han kom hjem syk under skreifisket ved Titran våren 1847, og døde etter et par uker. Maren Jektvik ble anklaget for å ha forgiftet ektemannen.

Etter at slektninger krevde rettslig undersøkelse av liket ble Maren arrestert. Obduksjon kunne imidlertid ikke med sikkerhet påvise gift i innvollene, og hun ble løslatt. 

Da Maren i senere avhør tilstod at hun hadde hatt arsenikk i huset, lovlig kjøpt for å utrydde rotter, ble det gjennomført en ny obduksjon. I april 1848 ble det påvist rester av arsenikk i liket. Det ble reist anklage og Fosen underrett behandlet saken 27. juni 1848, der Jektvik ble frikjent. Dette ble stadfestet 21. august samme år i Trondhjem Stiftsoverrett. I Høyesterett ble hun imidlertid den 25. november 1848 dømt til døden ved halshogging.

Den 23. desember 1848 tilsto Maren Jektvik å ha gitt mannen arsenikk. Motivet var at hun hadde en yngre elsker. 

Hun ble henrettet den 11. juni 1849 på gården Jektvik av skarpretter Lars Hyll. Dette var hans første henrettelse av en kvinne, og kort tid etter dette sa Hyll opp sin stilling. 

Marenspillet som fremføres på Hitra hver sommer er et drama fritt bygd over Maren Jektviks skjebne, liv og menneskene rundt henne.

Eksterne lenker
---------------

* www.marenspillet.no Arkivert 27. september 2007 hos Wayback Machine.

  


|  |  |
| --- | --- |
| Oppslagsverk/autoritetsdata | Lokalhistoriewiki **·** Historisk befolkningsregister
 |
**Mathilde Wiel-Öjerholm** (født **Mathilde Wiel** i 1859 i Halden, død 1903 i USA) var en norsk salmedikter.

Som 16-åring ble Mathilde Wiel forsøkt forgiftet med arsenikk av seriemorderen Sofie Johannesdotter som ble den siste kvinnen som ble halshugget i Norge. Johannesdatter tente også på huset hvor hun befant seg, og Mathilde ble i siste øyeblikk reddet ut av flammene av to observante naboer. Forgiftningen preget imidlertid hennes helse resten av livet.

Hennes familie flyttet til Sverige, og hun ble senere gift med den svenske metodistpastoren Johan Melcher Öjerholm som virket som predikant i USA. Paret ble boende i USA hvor Mathilde døde i 1903. De fikk ingen barn.

Wiel-Öjerholms mest kjente salmer er *Si allting til Jesus* og *Å jeg vet et land hvor Herren Gud*. Sistnevnte også er oversatt til flere andre nordiske språk. I 1911 ble hennes salmer utgitt samlet under tittelen *Vildblomster*.

Referanser
----------

1. ↑  Stang, Thomas (1959). *fredrikshaldske slekt Stang*. I kommisjon hos Aschehoug. s. 479.
2. ↑  Jacobsen, Frank Kiel (1990). *Giftblandersker og lensmannsmordere*. Østfold trykkeri. s. 116. ISBN 8274120213.
3. 1 2  «Å jeg vet et land hvor Herren Gud». Salmebloggen.
4. ↑  Steffens, Haagen Krog (1900). *Slægten Wiel paa Strømsø og Fredrikshald*. Kristiania. s. 135.
5. ↑  Syversen, Odd Magnar (1982). *Norge i Texas*. [Stange]: Stange historielag. s. 150. ISBN 8271040979.

|  |  |
| --- | --- |
| Oppslagsverk/autoritetsdata | VIAF **·** ISNI **·** LIBRIS
 |
***Phospaenus hemipterus*** er en bille i familien lysbiller og den kan sende ut et eget produsert lys. Fenomenet kalles bio-luminescens.

*Phospaenus hemipterus* er slektens eneste nordiske representant, Der den finnes er den utbredt, men ikke vanlig. Arten ble funnet i Norge første gang fra Halden i 2020

Utseende
--------

*Phospaenus hemipterus* er mellom 5,5-10 millimeter lange. Hanner er 5,5-7,5, mens hunner er noe større, 7–10 mm. De er brunsvarte, men med noe lysere bein. Buksiden og spissen av bakkroppen noe mer gul. Brystskjoldet (pronotum) forlenget framover og dekker hodet. Antenner kraftige og virker tykke, de har elleve ledd og er festet tett sammen, mellom de små fasettøynene. Både dekkvinger og flygevinger er tilbakedannet (lite utviklet) hos hannen og mangler helt hos hunnen. Kroppen har kort og spredt hårbekledning.

Hunnen mangler vinger (vingeløs). Bakerst på kroppens, på bukplatene, er hun litt lysere på farge, og det er herfa hun frembringer lyset. Lys kommer også fra noen lyse flekker på hvert av bakkroppens ledd.

Levevis
-------

*Phospaenus hemipterus* er kvelds- og nattaktiv. Den finnes helst på skyggefulle steder med noe fuktighet, som på urterike enger og i skog. Den lever blant urter og gress og ikke trær og busker. Overvintringen skjer som ganske utvokste larver. De voksne (imago) finnes i juni og tidlig i juli.

Referanser
----------

1. ↑  Artsdatbanken. Phosphaenus hemipterus  besøkt 22.9. 2022

Litteratur
----------

* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. Side 14-15. (344 sider) ISBN 8712166936

Eksterne lenker
---------------

* (en) *Phosphaenus hemipterus* i Encyclopedia of Life Rediger på Wikidata

* (en) *Phosphaenus hemipterus* i Global Biodiversity Information Facility Rediger på Wikidata

* (no) *Phosphaenus hemipterus* hos Artsdatabanken Rediger på Wikidata

* (sv) *Phosphaenus hemipterus* hos Dyntaxa Rediger på Wikidata

* (en) *Phosphaenus hemipterus* hos Fauna Europaea Rediger på Wikidata

* (en) *Phosphaenus hemipterus* hos ITIS Rediger på Wikidata

* (en) *Phosphaenus hemipterus* hos NCBI Rediger på Wikidata

* (en) *Kategori:Phosphaenus hemipterus* – bilder, video eller lyd på Wikimedia Commons Rediger på Wikidata

* *Phosphaenus hemipterus* – detaljert informasjon på Wikispecies Rediger på Wikidata
**Edvard August Dahlerup** (1812–1882) var en dansk lege. Han var i mange år overlege ved Frederiks hospital i København, men hadde flere viktige stillinger og verv i byens sykehusvesen.

Liv og virke
------------

Han vokste opp i en begavet, men ikke spesielt velstående embedsmannsfamilie. Han hadde flere søsken og halvsøsken som ble jurister, prester, leger og offiserer og involvert i styre og stell. Den eldre halvbroren Hans Birch Dahlerup ble admiral og friherre, mens både Lars og Carl Emil Dahlerup ble landstingsmenn.

Edvard Dahlerup tok kirurgisk og medisinsk eksamen og begynte å arbeide ved Frederiks hospital i København. I 1841 tok han doktorgraden, og samme år ble han konstituert som overlege ved hospitalet etter sin svoger, Ole Bang. I 1843 ble Dahlerup reiselege for kong Christian VIII, og i 1845 kongens livlege. Det var han frem til kongen døde i 1848.

Edvard Dahlerup var overlege ved Frederiks hospital fra 1860 til 1873 og medlem av Sundhedskollegiet, som førte tilsyn med helsevesenet, fra 1862 til sin død i 1882. Han hadde styreverv ved flere sykehus. Som overlege underviste han også medisinstudenter. Han var titulær professor fra 1848, men drev ingen større forskningsarbeider.

Dahlerup var medlem av Københavns borgerrepresentasjon fra 1856 til 1858 og øvde stor innflytelse på opprettelsen av Kommunehospitalet.

Han giftet seg i 1823 med Elizabeth MacDougal, som var av dansk-engelsk slekt. Hennes far Gorgon MacDougal var bibliotekar ved Det Classenske Bibliotek. Edvard og Elizabeth Dahlerup fikk ni barn.

Æresbevisninger
---------------

Dahlerup ble utnevnt til kommandør av 2. klasse av Dannebrogordenen i 1870 og kommandør av den svenske Vasaordenen i 1874 og tildelt Dannebrogordenens hederstegn i 1848. Han fikk også ærestitlene etatsråd og konferensråd.

Referanser
----------

1. 1 2   Dansk biografisk leksikon, Dansk Biografisk Leksikon-ID Edvard\_Dahlerup[Hentet fra Wikidata]
2. 1 2 3 4 5 6   Dansk Biografisk Leksikon, 3. utgave, Dansk Biografisk Leksikon-ID Edvard\_Dahlerup, besøkt 11. november 2022[Hentet fra Wikidata]
3. 1 2 3 4 5 6  Hauch-Fausbøll, Theodor (1939). *Slægten Dahlerup* (PDF) **(dansk)**. Utgitt av slekten ved Knud Dahlerup (5 utg.). København: Dansk Genealogisk Institut. OCLC 464217822.
4. 1 2 3 4 5 6  Meisen, V. «Edvard Dahlerup». *Dansk Biografisk Leksikon* (3 utg.). lex.dk. Besøkt 12. november 2022.
5. ↑  Dahlerup, Hans Birch (1908). *Mit Livs Begivenheder: 1790–1814* **(dansk)**. Utgitt av Joost Dahlerup (digitalisert utg.). København: Gyldendal. s. 3–12. OCLC 733974006.

Portal: Danmark

|  |  |
| --- | --- |
| Oppslagsverk/autoritetsdata | Dansk biografisk leksikon **·** Geni **·** VIAF **·** GND
 |
Lyssetting i grotten
Inngangen til grotten
Phong Nha-grotten
**Phong Nha-grotten** er en grotte i Phong Nha-Ke Bang nasjonalpark i Vietnam. Det er denne grotten som er har gitt navnet til hele nasjonalparken.

Størrelse
---------

Grotten er 7 729 meter lang. Phong Nha-grotten består i dag av et stort sammenhengende grottenettverk av 18 mindre grotter. Den høyeste grotten er Thung-grotten med 133 meter. Selve Phong Nha-grotten er 83 meter høy.

Grotten er den mest kjente grotten i hele nasjonalparken. Grotten har en 13 969 meter lang underjordisk elv. Forskere har så langt målt grottesystemet til 44,5 km, men det er kun de første 1500 meterne som er tilgjengelig for turister via båt.

Grotten var lenge regnet som den største i hele Vietnam, men er i dag den nest største etter at Son Doong-grotten ble oppdaget i samme nasjonalpark i 2009.

Historie
--------

Duong Văn var den første vietnameser som beskrev Phong Nha-grotten allerede i 1550. Phong Nha ble senere avbildet i ni urner i byen Hue. I 1824 ble navnet på grotten endret til "Dieu Ung Chi enn" (Han Tu: 妙 应 之 神) av kong Minh Mang. Den ble også kalt "enn Hien Linh" av konger i Nguyen-dynastiet (Han Tu: 神 显灵).

I midten av 1800-tallet utførte den franske presten Léopold Michel Cadière en ekspedisjon for å utforske Phong Nha. Her oppdaget han gamle innskrifter fra Champa-dynastiet. I 1924 ble det erklært av den engelske utforskeren "Barton" at hulen var enestående og uten sidestykke blant alle grotter som hittil var kjent.

Den første delen av grotten ble likevel offisielt oppdaget i 1992.

Referanser
----------

1. ↑  Phong Nha-Kẻ Bàng National Park Offisiell hjemmeside Arkivert 18. april 2009 hos Wayback Machine.
2. 1 2 3  Cave Systems in Phong Nha – Ke Bang Arkivert 2. februar 2009 hos Wayback Machine.
3. ↑  UNESCO 951
**Edvard Fredin** (født 8. juni 1857 i Stockholm, død 27. juni 1889¹ i Södertälje) var en svensk lyriker, dramatiker, skuespiller, teateranmelder og oversetter. Han var sykelig alt fra barndommen og gikk bare på skole de fem første årene, siden fikk han hjemmeundervisning. Allerede som barn skrev han dikt, og han ønsket å bli dikter. 

I 1884 gav han ut en samling med gjendiktninger fra forskjellige språk, *Skilda stämmor*, som ble svært godt mottatt. 

Fredin skrev den svenske teksten til *Marseillaisen* 1889 og er mest kjent for sin frie oversettelse av Alfred Tennysons dikt *Nyårsklockan* (*«Ring, klocka, ring»*, original Ring Out Wild Bells), som var med i hans samling fra 1884. Den svenske teksten finnes her: Nyårsklockan. Fredin er også kjent for diktsyklusen *«Vår Daniel»* om den svenske presten Daniel Buskovius som ble svensk nasjonalhelt etter å ha hærtatt Idre og Särna for den svenske kronen i 1644.

Referanser
----------

1. 1 2 3 4 5   Svenskt biografiskt lexikon, «N Edvard Fredin», Svensk biografisk leksikon-ID 14441[Hentet fra Wikidata]
2. ↑   Svenskagravar.se, «Fredin, NILS EDVARD», besøkt 5. juni 2017[Hentet fra Wikidata]

Litteratur
----------

* *Ny svensk historia, Oscar II och hans tid, 1872-1907*, Erik Lindorm 1936 s.245

Eksterne lenker
---------------

* (en) Edvard Fredin – kategori av bilder, video eller lyd på Commons Rediger på Wikidata
* (sv) Edvard Fredin i Svensk Filmdatabas Rediger på Wikidata

  


|  |  |
| --- | --- |
| Oppslagsverk/autoritetsdata | Svenskt biografiskt lexikon **·** Svenskt översättarlexikon **·** Svenske Litteraturbanken **·** Nationalencyklopedin **·** VIAF **·** GND **·** LIBRIS
 |
**Motiullah Khan** (født 31. januar 1931 i Bahawalpur, død 12. august 2022) var en pakistansk landhockeyspiller som deltok i de olympiske leker, 1956 i Melbourne, 1960 i Roma og 1964 i Tokyo.

Khan ble olympisk mester i landhockey under Sommer-OL 1960 i Roma. Han var med på det pakistanske laget som vant landhockeyturneringen. Pakistan vant kvartfinalen 2-0 over Tyskland, i semifinalen slo de Storbritannia 1-0 og i finalen beseiret de India 1-0.

Fire år tidligere, under Sommer-OL 1956 i Melbourne vant han en sølvmedalje i landhockey. Pakistan vant semifinalen over Storbritannia 3-2, men tapte finalen mot India 0-1.

OL-medaljer
-----------

* 1960 Italias flagg Roma - Gull **Gull** i landhockey Pakistans flagg Pakistan
* 1956 Australias flagg Melbourne - Sølv Sølv i landhockey Pakistans flagg Pakistan
* 1964 Japans flagg Tokyo - Sølv Sølv i landhockey Pakistans flagg Pakistan

Referanser
----------

1. ↑   «Olympedia – Biographical information», verkets språk engelsk[Hentet fra Wikidata]

Eksterne lenker
---------------

* (en) Motiullah Khan – Olympedia Rediger på Wikidata

* (en) Motiullah Khan – Sports-Reference (OL-resultater – arkivert) Rediger på Wikidata
Stari Grad kommunes plassering i Beograd-regionen.
Beograds byforsamling ligger i Stari Grad.
**Stari Grad** (norsk: «Gamlebyen») er en sentrumsbydel og en av de 17 kommunene i hovedstadsregionen Beograd i Serbia. Bydelen har 55,543 innbyggere (2002), og utgjør 7 km² av Beograd storkommune. Bydelen utgjør sentrumsområdet med gamle gatebebyggelser, forretningsstrøk og gågater, samt kastellet Kalemegdan mot vest. 

Kommunen strekker seg vestover ned til bredden av Sava og Donau, hvor nabokommunen Novi Beograd begynner i vest og Zemun nordover. I Stari Grad finner vi også det nye og gamle parlamentet, sentraltorget *Trg Republike*, og en rekke hoteller og forretningskomplekser. Det pittoreske nabolaget Skadarlija er en turistmagnet.

Befolkningen har gått sterkt tilbake etter krigen, i takt med at byen vokser og flere foretrekker forstedene i øst og vest. Folketallet har utviklet seg slik:

* 1961 – 96,517
* 1971 – 83,742
* 1981 – 73,767
* 1991 – 68,552
* 2002 – 55,543

Kommunen ble formelt opprettet ved en sammenslåing i 1957. Økonomien baserer seg på handel og turisme. Universitetet i Beograd har noen fakulteter i sentrum.

|  |  |
| --- | --- |
| Oppslagsverk/autoritetsdata | VIAF **·** GND **·** GeoNames
 |
**Det europeiske filmakademiet** (EFA, European Film Academy) er en frivillig organisasjon stiftet av europeiske filmskapere i Berlin i 1988. Blant grunnleggerne var Ingmar Bergman. EFA utdeler annet hvert år European Film Awards. EFA har ca. 3 800 medlemmer fra alle bransjer i den profesjonelle filmindustrien. Den har hovedkontor i Berlin.

Historie
--------

Den europeiske filmprisen ble utdelt første gang i Berlin i november 1988, etter forslag fra Berlins senator for kultur. Kvelden og natten før den første utdelingen av prisen diskuterte en rekke prominente filmskapere mulighetene for å etablere et europeisk filmsamfunn. De som diskuterte var Bernardo Bertolucci, Isabelle Huppert, Wim Wenders, Ben Kingsley, Krzysztof Zanussi, István Szabó, Mikis Theodorakis, Erland Josephson og Nikita Mikhalkov. Dagen etter fikk de tilslutning fra Ingmar Bergman, Anthony Hopkins, Giulietta Masina, Carmen Maura, Pedro Almodóvar, Krzysztof Kieślowski, Ornella Muti, Max von Sydow og Richard Attenborough. Noen måneder senere var European Cinema Society ferdig etablert og fikk senere navnet European Film Academy på engelsk.

Finansiering
------------

EFA er (2020) hovedsakelig finansiert av Lotto Stiftung Berlin, med bidrag fra Tysklands statsminister for kultur, samt EU-programmet Kreativt Europa, Medienboard Berlin-Brandenburg, og partnere og sponsorer knyttet til EFAs aktiviteter over hele Europa. EFA er også støttet av den internasjonale filmindustri.

EFA og produksjonsselskapet EFA Productions GmbH står for utdelingen av Den europeiske filmprisen.

Referanser
----------

1. ↑  ; arkiv-URL: ; besøksdato: 20. mars 2020.
2. ↑  ; arkiv-URL: ; besøksdato: 30. mai 2021.
3. ↑  «European Film Academy e.V. - Transparency Register». *ec.europa.eu*. Besøkt 17. august 2020.
4. ↑  «European Film Academy : History». *www.europeanfilmacademy.org*. Besøkt 17. august 2020.
5. 1 2  «European Film Academy : Financing». *www.europeanfilmacademy.org*. Arkivert fra originalen 1. oktober 2020. Besøkt 17. august 2020.

Eksterne lenker
---------------

* (en) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Brockhaus Enzyklopädie **·** VIAF **·** GND **·** LCCN **·** ISNI **·** NKC
 |
Minnesmerke for kampene ved Seelowhøydene i 1945
**Seelowhøydene** ligger rundt byen Seelow, rundt 90 kilometer øst for Berlin og har derfra overblikket over de slettene vest for elven Oder som ligger ytterligere 20 km lenger øst.

Høydene er blitt omtalt som «Porten til Berlin» da den historiske øst-vest ruten fra Berlin går gjennom dette området.

Andre verdenskrig
-----------------

Som en opptakt til slaget om Berlin under andre verdenskrig, spilte disse høydene en viktig strategisk rolle. I månedsskiftet januar/februar 1945 hadde de sovjetiske styrkene kommet fram til området, og etablert et brohode på vestsiden av Oder.

16. april 1945 startet den sovjetiske offensiven mot Berlin med et angrep på de tyske befestningene på Seelowhøydene og dette ble innledningen til slaget om Seelowhøydene. Disse ble noen av de hardeste kampene i hele krigen, og de sovjetiske styrkene under ledelse av Georgij Zjukov hadde problemer med å trenge igjennom det tyske forsvaret bestående av ulike rester av enheter fra Wehrmacht under ledelse av Gotthard Heinrici.

Først 18. april lyktes det de sovjetiske styrkene å slå igjennom, to dager for sent etter timeplanen, og led større tap enn tyskerne, anslagene varierer fra mellom 33 000 og 70 000 sovjetiske soldater mot 12 000 til 15 000 tyske.
**«Sous les ponts de Paris»** er en fransk populærmusikksang fra 1914 med melodi av Vincent Scotto og tekst av Jean Rodor.

Engelsk tittel er «Under the Bridges of Paris». Teksten ble skrevet av Dorcas Cochran.

Eartha Kitt, Henri René and his orchestra & chorus spilte inn en versjon av sangen i New York City 25. oktober 1953. Den ble utgitt av RCA Victor Records med katalognummer 20-5502 (i USA) og av EMI på His Master's voice-etiketten med katalognummer B 10647. I Norge ble sangen utgitt på His Master's Voice A.L. 3471. I Storbritannia og USA ble den også utgitt på LP-platen *That Bad Eartha*. I USA hadde den betegnelsen RCA Victor LPM-1183.

Dean Martin spilte inn sin versjon 22. april 1954. Den ble utgitt på singler både i Storbritannia og i USA. I USA hadde den betegnelsen Capitol F-3036.

Sangen ble fremført av den polske sangeren Violetta Villas på hennes Las Vegas-shows i slutten av 1960-årene.

Norske versjoner
----------------

Axel Andresen og Otto Nielsen har skrevet norske tekster. På Lillebjørn Nilsens versjon er ingen tekstforfatter angitt.

| År | Sangtittel | EP/LP-tittel | Artist | Tekstforfatter | Platetype | Platemerke og katalognummer |
| --- | --- | --- | --- | --- | --- | --- |
| 1955 | «Under den hvite bro» |  | Torhild Lindal med Arild Andresens orkester | Axel Andresen | 78-plate | Philips P-53029-H |
| 1958 | «Under den hvite bro» | *Allsang* | Åse Wentzel og Rolf Kirkvaag. Willy Andresens kvintett | Otto Nielsen | EP | Odeon GEON 26 |
| 1974 | «Under den hvite bro» | *Og Fia hadde sko* | Lillebjørn Nilsen |  | LP | Polydor 2920 119 |

Listeplasseringer
-----------------

| Artist | Liste | Høyeste  plassering | Uker på listen | Dato for listeplassering |
| --- | --- | --- | --- | --- |
| Dean Martin | Storbritannias flagg Storbritannia | # 6 | 8 | 2. april 1955 |
| Eartha Kitt | Storbritannias flagg Storbritannia | # 7 | 10 | 2. april 1955 |

Referanser
----------

1. ↑  «Arkivert kopi». Arkivert fra originalen 6. oktober 2011. Besøkt 30. januar 2009.
2. ↑  That Bad Eartha - Eartha Kitt
3. ↑  Dean Martin Fan Center
4. ↑  Se plateetiketten
5. ↑  se plateetiketen
6. ↑  Chart Stats - Dean Martin - Under The Bridges Of Paris
7. ↑  Chart Stats - Eartha Kitt - Under The Bridges Of Paris
**Doreen Dredge**, gift **Wolff** (født 14. juli 1931 i Kelvington i Saskatchewan) er en canadisk tidligere friidrettsutøver, som konkurrerte i høydehopp.

Hun er gift med Bernhard Wolff, og disse har tre barn. Det meste av sitt voksne liv har hun bodd på en gård nær byen Liberty i Saskatchewan.

Bakgrunn
--------

Dredge vokste opp på en gård nær Kelvington, der hennes far lagde høydehoppgrop og høydehoppstativ med en poppelgren som list til henne. Hun Både hun og søsknene drev med høydehopp, og vant mange lokale konkurranser som barn. ble «oppdaget» av Joe Griffiths, da hun hoppet 148 cm (4' 10,5") i høyde under under et friidrettsstevne på high school. Han ga henne piggsko, og to uker senere satte hun ny juniorverdensrekord med 156 cm (5' 1,5"). Griffiths skrev følgende om henne i 1963, som årsaken til at han så henne som talentfull; «finely shaped legs with long muscles, which are characteristic of a high jumper». Han hadde tidligere også «oppdaget» Ethel Catherwood, og trente henne til OL-gull i høydehopp under Sommer-OL 1928.

Idrettskarriere
---------------

Dredge deltok i et OL-kvalifiseringsstevne i Winnipeg i 1948, og tangerte der den canadiske rekorden på 160 cm. Lokalmiljøet samlet da inn penger for henne, til sammen $700, for å støtte henne økonomisk og muliggjøre den reisingen som krevdes for å kvalifisere seg til OL. Noen uker senere vant hun det canadiske OL-uttaket (*Olympic Trials*), og ble dermed tatt ut til å delta i Sommer-OL 1948, 17 år gammel. Hun hoppet fortsatt med saksestilen, selv om western roll var tatt i bruk av mange. Hun endte på delt fjerdeplass, sammen med Vinton Ruth Beckett fra Jamaica. Etter OL deltok hun i to lokale stevner, før hun la opp, fordi «det finnes viktigere ting i livet».

Hun ble canadisk mester i høydehopp i 1948. Hun ble ført opp på Saskatchewan Sports Hall of Fame i 1990.

Referanser
----------

1. 1 2 3  The Star Phoenix - *The farm girl, the Olympics, and the tale of a lifetime*, besøkt 9. november 2020.
2. ↑  Saskatchewan Sports Hall of Fame - *Doreen (Dredge) Wolff*, besøkt 9. november 2020.
3. ↑  GBR Athletics - *Canadian Championships*, besøkt 9. november 2020.
4. ↑  Sports-Reference.com - *Doreen Dredge*, besøkt 9. november 2020.

Eksterne lenker
---------------

* (en) Doreen Dredge – Olympedia Rediger på Wikidata

* (en) Doreen Dredge – Sports-Reference (OL-resultater – arkivert) Rediger på Wikidata

* (en) Doreen Dredge – Track and Field Statistics Rediger på Wikidata
***Jiuguo*** (kinesisk: 酒国, pinyin: *Jiǔguó*) er en roman fra 1992 av den kinesiske forfatteren og nobelprisvinneren Mo Yan. Den er en satirisk skildring av det kinesiske folks forhold til mat og drikke og av myndighetenes korrupsjon. I romanen benyttes kannibalisme som en metafor for kinesisk selvdestruksjon, etter forbilde fra forfatteren Lu Xun.<

Romanen er oppdelt i to parallelle handlinger; en fortelling i tradisjonell form om en detektiv som sendes ut på den kinesiske landsbygden for å utrede rykter om kannibalisme blant befolkningen, og en fiktiv brevveksling mellom forfatteren «Mo Yan» og en beundrer av hans verk, «Li Yidou». Etterhvert flytter fokus seg mer og mer bort fra detektivfortellingen til brevfortellingen. En del skikkelser går igjen i begge handlingene.

Romanen er oversatt til engelsk som *The Republic of Wine* og til fransk som *Le Pays de l'alcool*, begge fra år 2000. På tysk heter oversettelsen *Die Schnapsstadt* (2002).

Referanser
----------

1. ↑  Inge, M. Thomas (2000). «Mo Yan Through Western Eyes». *World Literature Today*: 501–507.

Eksterne lenker
---------------

* *The Republic of Wine* recension av Ted Gioia (Postmodern Mystery.com) Arkivert 18. oktober 2012 hos Wayback Machine.

|  |  |
| --- | --- |
| Oppslagsverk/autoritetsdata | OCLC
 |
**Det etiopiske folks revolusjonære demokratiske front** (amharisk: የኢትዮጵያ ሕዝቦች አብዮታዊ ዲሞክራሲያዊ ግንባር; forkortet til **EPRDF** etter den engelske versjonen *Ethiopian People's Revolutionary Democratic Front*) er den regjerende politiske koalisjonen i Etiopia. 

EPRDF består av fire politiske partier med bakgrunn i ulike regioner/folkegrupper.

* Oromo Peoples' Democratic Organization (OPDO) fra oromoer
* Amhara National Democratic Movement (ANDM) fra amharer
* South Ethiopian Peoples' Democratic Front (SEPDF) fra Region for sørlige nasjoner, nasjonaliteter og folk
* Tigrayan Peoples' Liberation Front (TPLF) fra tigreanere

Partiene/koalisjonen har vunnet overveldende seire ved parlamentsvalgene i 1995, 2000, 2005 og 2010. Mange av opposisjonspartiene har imidlertid boikottet valgene, mens andre opposisjonspolitikere har vært arrestert, fordrevet eller på andre måter hindret i å stille til valg.

Opposisjonen i Etiopia er delt, men finnes fortsatt, og de opererer til stadighet sammen på det politiske plan. EPRDF sine to viktigste motstandere i valget som var i 2005 var Koalisjonen for samhold og demokrati og United Ethiopian Democratic Forces, som begge også er koalisjoner av flere forskjellige opposisjonspartier. 

Den langvarige etiopiske statsministeren (1992-2012) Meles Zenawi tilhørte Tigrayan Peoples' Liberation Front, mens hans etterfølger Hailemariam Desalegn tilhører Southern Ethiopian People's Democratic Movement.

Referanser
----------

Eksterne lenker
---------------

* Offisielt nettsted Rediger på Wikidata

| * v
* d
* r
Partier i koalisjonen Det etiopiske folks revolusjonære demokratiske front (EPRDF) |
| --- |
| Oromoenes demokratiske parti **·** Amhara National Democratic Movement **·** Southern Ethiopian People’s Democratic Movement **·** Tigrayan Peoples’ Liberation Front | Etiopias flagg |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** LCCN **·** SUDOC **·** NKC **·** BBC Things
 |
Denne artikkelen omhandler musikalen.  For filmen basert på musikalen, se The Sound of Music (film).

***Sound of Music*** er en musikal som er skrevet av Richard Rodgers og Oscar Hammerstein II om den klosterutdannede, foreldreløse Maria Rainer, som blir guvernante for enkemannen kaptein Georg von Trapps syv barn. Hun blir raskt glad i barna, og de i henne. Maria innser etterhvert at hun har følelser for Georg og vender tilbake til klosteret hvor abbedissen i klosteret råder henne til å lete etter livet sitt («Climb Ev'ry Mountain»). Maria drar tilbake igjen, og oppdager at von Trapp, som er mye ute og reiser, har forlovet seg med baronesse Elsa von Schraeder. Men forlovelsen blir brutt, og Maria gifter seg med Georg. Da krigen bryter ut blir kapteinen innkalt til å møte opp i Bremerhaven for å tjene Tyskland. Familien rømmer opp i fjellene og over grensen til Sveits, for å slippe unna nazistene.

Musikalen ble skrevet og oppført for første gang i 1959 på Broadway med datidens store musikalstjerne Mary Martin i hovedrollen som Maria og Theodor Bikel som kaptein von Trapp. Musikalen bygger på Maria von Trapps erindringer og den tyske filmen *Die Trapp Familie* (1956) med Ruth Leuwerik.

Sangen «Edelweiss» ble den siste sangen Hammerstein skrev. Den ble lagt til mens innstuderingen av musikalen pågikk. Han døde like etter åpningen på Broadway.

*Sound of Music* har siden blitt oppført verden over på teatret. I 2006 åpnet *Sound of Music* på nytt på London Palladium, nå med Connie Fisher i hovedrollen. Høsten 2008 ble den satt opp på Edderkoppen i Oslo med Maria Arredondo i hovedrollen. Høsten 2010 ble den igjen satt opp i Norge, denne gang med Christine Guldbrandsen som Maria von Trapp, Espen Hana som Georg von Trapp og Elisabeth Moberg som abbedissen. Musikalen gikk for fulle hus og stormende jubel på Sola Kulturhus og Haugesund Teater.

Forestillingen ble igjen satt opp i 2019 på Folketeateret i Oslo. Her hadde Lars Jacobsen regi. Lena Kristin Ellingsen spilte Maria, og Håvard Bakke kaptein Georg von Trapp. 

Den mest kjente versjonen av musikalen er filmversjonen fra 1965, med Julie Andrews og Christopher Plummer i hovedrollene.

Referanser
----------

1. ↑  (no) *The Sound of Music* i Store norske leksikon

Eksterne lenker
---------------

* (en) The Sound of Music (musical) – kategori av bilder, video eller lyd på Commons Rediger på Wikidata
* (no) *Sound of Music* i Scenewebarkivet
* (en) *Sound of Music* på Internet Broadway Database

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
**Karl August Rogge** (født 3. mars 1795 i Elbing, død 12. mai 1827) var en tysk rettshistoriker, som særlig er kjent for sin bok om rettsvesenet hos germanerne.

Liv
---

Han var sønn av en prest og var elev ved gymnaset i hjembyen Elbing. I 1812 begynte han å studere ved Universitetet i Berlin, men ble avbrutt i studiene på grunn av krigen mot Frankrike. Rogge ble såret i slaget ved Grossgörschen og deltok i innmarsjene i Paris både i 1814 og 1815. Etter krigens slutt vendte han tilbake til studiene ved universitetet, hvor han hadde Savigny, Hasse og Eichhorn som lærere. Disse skaffet ham muligheten til å fortsette studiene i ett år ved Universitetet i Göttingen, mot at han forpliktet seg til deretter å undervise ved Universitetet i Königsberg. I Königsberg utga han et verk om rettsvesenet hos germanerne, og i 1821 ble han utnevnt til professor. I 1824 vekslet han til Universitetet i Tübingen, men døde allerede i 1827.

Referanser
----------

1. 1 2   www.deutsche-biographie.de, besøkt 9. oktober 2017[Hentet fra Wikidata]

Litteratur
----------

* Ernst Landsberg: «Rogge, Karl August», i *Allgemeine Deutsche Biographie*, bd. 29 (1889)

|  |  |
| --- | --- |
| Oppslagsverk/autoritetsdata | Deutsche Biographie **·** BIBSYS **·** VIAF **·** GND **·** LCCN **·** ISNI
 |
***Dorcus peyronis*** er en bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En middelsstor (20-34 millimeter), blank, brunsvart hjortebille. Arten ligner på den mer utbredte *Dorcus parallelepipedus*, men er blankere og hannen har noe større kjever. Antennene består av et langt, krumt, kølleformet skaft og en vifte av korte, spredte, bladformede ledd. Hannens brede hode har en butt tann på hver side bak fasettøynene. Pronotum har en oransje brem av fine hår foran og bak.
Hannens kjever er større enn hunnens, men ikke så store som hos mange andre hjortebiller. Den er brun til svart på farge og kroppen er tett punktert og med kraftig mikroskulptur, dermed ganske matt. Dekkvingene har punktrader, tydeligst hos hunnen.

Levevis
-------

Larvene utvikler seg i morken ved av løvtrær. De voksne billene er aktive på sommerdager.

Utbredelse
----------

Arten finnes i Hellas, Bulgaria, Tyrkia, Syria, Armenia, Georgia, Aserbajdsjan, Israel og Iran.

Systematisk plassering
----------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Gruppen Dorcini
						* Slekten *Dorcus* MacLeay, 1819
							+ ***Dorcus peyronis*** Reiche & Saulcy, 1856

Kilder
------

* scarabaeidi.it - nettside om arten (på italiensk)
* Fauna Europaea Web Service, utbredelsesdatabase for europeiske dyr
* Nettside om arten

Eksterne lenker
---------------

* (en) *Dorcus peyronis* i Global Biodiversity Information Facility Rediger på Wikidata
* (en) Dorcus – kategori av bilder, video eller lyd på Commons
Jiulong i Sichuan
**Jiulong** (kinesisk: 九龙县; pinyin: *Jiǔlóng Xiàn*), eller ***Gyaisi***, er et fylke i provinsen Sichuan i Folkerepublikken Kina. Det er understilt det autonome prefektur Garzê for tibetanerne.

Befolkningen var på 49 294 innbyggere i 1999.

I dette fylket anlegges Jiangbian-demningen med vannkraftverk.

Administrative enheter
----------------------

**Storkommunen** Xia'er (Garba) 呷尔镇

**Kommunene** Tanggu 汤古乡, Xieka 斜卡乡, Sanyanlong 三岩龙乡, Shangtuan 上团乡, Bawolong 八窝龙乡, Naiqu 乃渠乡, Wulaxi 乌拉溪乡, Yandai 烟袋乡, Kuiduo 魁多乡, Hongba 洪坝乡.

**Nasjonalitetskommuner (yifolket)**: Zi'er 子耳彝族乡, Sanya 三垭彝族乡, E'er 俄尔彝族乡, Xiaojin 小金彝族乡, Duoluo 朵洛彝族乡, Taka 踏卡彝族乡, Wanba 湾坝彝族乡.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Lokalregjeringens offisielle hjemmeside
* Informasjonsside

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |